**Anexă la Ordinul ministrului investițiilor și proiectelor europene nr............**

**Program: „Programul Incluziune și Demnitate Socială 2021-2027“**

**Prioritate:** **P08. Servicii sociale și de suport acordate altor grupuri vulnerabile**

**Obiectiv specific:** **ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală; modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)Acțiunea 8.2. Servicii integrate pentru alte categorii de grupuri vulnerabile**

**Ghidul Solicitantului Condiții Specifice**

**Servicii de sprijin și reabilitare pentru reintegrarea socială a persoanelor care se confruntă cu dependența de droguri sau alcool**



CUPRINS

[**1.** **PREAMBUL, ABREVIERI ŞI GLOSAR** 6](#_Toc163660037)

[1.1. **Preambul** 6](#_Toc163660038)

[1.3**. Glosar** 10](#_Toc163660039)

[**2.** **ELEMENTE DE CONTEXT** 12](#_Toc163660040)

[2.1. **Informații generale despre program** 12](#_Toc163660041)

[2.2. **Prioritatea/Fond/Obiectiv de politică/Obiectiv specific** 12](#_Toc163660042)

[2.3. **Reglementări europene și naționale, cadrul strategic, documente programatice aplicabile** 13](#_Toc163660043)

[**3.** **ASPECTE SPECIFICE APELULUI DE PROIECTE** 13](#_Toc163660044)

[3.1. **Tipul de apel** 13](#_Toc163660045)

[3.2. **Forma de sprijin (granturi, instrumentele financiare, premii)** 14](#_Toc163660046)

[3.3. **Bugetul alocat apelului de proiecte** 14](#_Toc163660047)

[3.4. **Rata de cofinanțare** 14](#_Toc163660048)

[3.5. **Zona/Zonele geografică(e) vizată(e) de apelul de proiecte** 14](#_Toc163660049)

[3.6. **Acţiuni sprijinite în cadrul apelului** 14](#_Toc163660050)

[3.7. **Grup-ţintă vizat de apelul de proiecte** 14](#_Toc163660051)

[3.8.  **Indicatori** 15](#_Toc163660052)

[**3.8.1.** **Indicatori de realizare** 15](#_Toc163660053)

[**3.8.2.** **Indicatori de rezultat** 15](#_Toc163660054)

[**3.8.3.** **Indicatori suplimentari specifici apelului de proiecte (dacă este cazul)** 15](#_Toc163660055)

[3.9. **Rezultatele așteptate** 15](#_Toc163660056)

[3.10. **Operaţiune de importanţă strategică** 16](#_Toc163660057)

[3.11. **Investiţii teritoriale integrate** 16](#_Toc163660058)

[3.12. **Dezvoltare locală plasată sub responsabilitatea comunităţii** 16](#_Toc163660059)

[3.13. **Reguli privind ajutorul de stat** 16](#_Toc163660060)

[3.14. **Reguli privind instrumentele financiare** 16](#_Toc163660061)

[3.15. **Acţiuni interregionale, transfrontaliere şi transnaţionale** 16](#_Toc163660062)

[3.16. **Principii orizontale** 16](#_Toc163660063)

[3.17. **Aspecte de mediu (inclusiv aplicarea Directivei 2011/92/UE a Parlamentului European şi a Consiliului din 13 decembrie 2011 privind evaluarea efectelor anumitor proiecte publice și private asupra mediului). Aplicarea principiului DNSH. Imunizarea la schimbările climatice** 17](#_Toc163660064)

[3.18. **Caracterul durabil al proiectului** 17](#_Toc163660065)

[3.19. **Acţiuni menite să garanteze egalitatea de şanse, de gen, incluziunea şi nediscriminarea** 18](#_Toc163660066)

[3.20. **Teme secundare** 18](#_Toc163660067)

[3.21. **Informarea şi vizibilitatea sprijinului din fonduri** 18](#_Toc163660068)

[**4.** **INFORMAŢII ADMINISTRATIVE DESPRE APELUL DE PROIECTE** 18](#_Toc163660069)

[4.1. **Data deschiderii apelului de proiecte** 18](#_Toc163660070)

[4.2. **Perioada de pregătire a proiectelor** 18](#_Toc163660071)

[4.3. **Perioada de depunere a proiectelor** 19](#_Toc163660072)

[**4.3.1.** **Data şi ora pentru începerea depunerii de proiecte** 19](#_Toc163660073)

[**4.3.2.** **Data și ora închiderii apelului de proiecte** 19](#_Toc163660074)

[4.4**. Modalitatea de depunere a proiectelor** 19](#_Toc163660075)

[**5.** **CONDIŢII DE ELIGIBILITATE** 19](#_Toc163660076)

[5.1. **Eligibilitatea solicitanţilor şi partenerilor** 19](#_Toc163660077)

[**5.1.1.** **Cerinţe privind eligibilitatea solicitanţilor şi partenerilor** 19](#_Toc163660078)

[**5.1.2.** **Categorii de solicitanți eligibili** 19](#_Toc163660079)

[**5.1.3.** **Categorii de parteneri eligibili** 20](#_Toc163660080)

[**5.1.4.** **Reguli şi cerinţe privind parteneriatul** 20](#_Toc163660081)

[5.2. **Eligibilitatea activităţilor** 21](#_Toc163660082)

[**5.2.1.** **Cerinţe generale privind eligibilitatea activităţilor** 21](#_Toc163660083)

[**5.2.2.** **Activități eligibile** 21](#_Toc163660084)

[**5.2.3.** **Activitatea de bază** 23](#_Toc163660085)

[**5.2.4.** **Activităţi neeligibile** 23](#_Toc163660086)

[5.3. **Eligibilitatea cheltuielilor** 24](#_Toc163660087)

[**5.3.1.** **Baza legală pentru stabilirea eligibilităţii cheltuielilor** 24](#_Toc163660088)

[**5.3.2.** **Categorii și plafoane de cheltuieli eligibile** 24](#_Toc163660089)

[**5.3.3.** **Categorii de cheltuieli neeligibile** 28](#_Toc163660090)

[**5.3.4.** **Opţiuni de costuri simplificate. Costuri directe şi costuri indirecte** 28](#_Toc163660091)

[**5.3.5.** **Opţiuni de costuri simplificate. Costuri unitare/sume forfetare şi rate forfetare** 29](#_Toc163660092)

[**5.3.6.** **Finanţare nelegată de costuri** 30](#_Toc163660093)

[5.4. **Valoarea minimă şi maximă eligibilă/nerambursabilă a unui proiect** 30](#_Toc163660094)

[5.5. **Cuantumul cofinanțării acordate** 31](#_Toc163660095)

[5.6. **Durata proiectului** 31](#_Toc163660096)

[5.7. **Alte cerințe de eligibilitate a proiectului** 31](#_Toc163660097)

[**6.** **INDICATORI DE ETAPĂ** 31](#_Toc163660098)

[**7.** **COMPLETAREA ŞI DEPUNEREA CERERII DE FINANŢARE** 31](#_Toc163660099)

[7.1. **Completarea formularului cererii** 31](#_Toc163660100)

[7.2. **Limba utilizată în completarea cererii de finanțare** 32](#_Toc163660101)

[7.3. **Metodologia de justificare şi detaliere a bugetului cererii de finanţare** 32](#_Toc163660102)

[7.4. **Anexe şi documente obligatorii la depunerea cererii** 33](#_Toc163660103)

[7.5. **Aspecte administrative privind depunerea cererii de finanțare** 33](#_Toc163660104)

[7.6. **Anexele şi documente obligatorii la momentul contractării** 33](#_Toc163660105)

[7.7. **Renunţarea la cererea de finanţare** 34](#_Toc163660106)

[**8.** **PROCESUL DE EVALUARE, SELECŢIE ŞI CONTRACTARE A PROIECTELOR** 34](#_Toc163660107)

[8.1. Principalele etape ale procesului de evaluare, selecţie şi contractare 34](#_Toc163660108)

[8.2. **Conformitate administrativă - Declaraţia unică** 35](#_Toc163660109)

[8.3. **Etapa de evaluare preliminară** 35](#_Toc163660110)

[8.4. **Evaluarea tehnică şi financiară calitativă. Criterii de evaluare tehnică şi financiară** 35](#_Toc163660111)

[8.5. **Aplicarea pragului de calitate** 36](#_Toc163660112)

[8.6. **Aplicarea pragului de excelenţă** 36](#_Toc163660113)

[8.7. **Notificarea rezultatului evaluării tehnice şi financiare** 36](#_Toc163660114)

[8.8. **Contestații** 36](#_Toc163660115)

[8.9. **Contractarea proiectelor** 37](#_Toc163660116)

[**8.9.1.** **Verificarea îndeplinirii condițiilor de eligibilitate** 37](#_Toc163660117)

[**8.9.2.** **Decizia de acordare/respingere a finanțării** 37](#_Toc163660118)

[**8.9.3.** **Definitivarea planului de monitorizare a proiectului** 37](#_Toc163660119)

[8.9.4. **Semnarea contractului de finanțare/emiterea deciziei de finanțare** 38](#_Toc163660120)

[**9.** **ASPECTE PRIVIND CONFLICTUL DE INTERESE** 38](#_Toc163660121)

[**10.** **ASPECTE PRIVIND PRELUCRAREA DATELOR CU CARACTER PERSONAL** 39](#_Toc163660122)

[**11.** **ASPECTE PRIVIND MONITORIZAREA TEHNICĂ ŞI RAPOARTELE DE PROGRES** 39](#_Toc163660123)

[11.1. **Rapoartele de progres** 39](#_Toc163660124)

[11.2. **Vizitele de monitorizare** 39](#_Toc163660125)

[11.3. **Mecanismul specific indicatorilor de etapă. Planul de monitorizare** 40](#_Toc163660126)

[**12.** **ASPECTE PRIVIND MANAGEMENTUL FINANCIAR** 40](#_Toc163660127)

[12.1. **Mecanismul cererilor de prefinanţare** 40](#_Toc163660128)

[12.2. **Mecanismul cererilor de plată** 40](#_Toc163660129)

[12.3. **Mecanismul cererilor de rambursare** 40](#_Toc163660130)

[12.4. **Graficul cererilor de prefinanţare/plată/rambursare** 40](#_Toc163660131)

[12.5. **Vizitele la fața locului** 40](#_Toc163660132)

[**13.** **MODIFICAREA GHIDULUI SOLICITANTULUI** 41](#_Toc163660133)

[13.1. **Aspectele care pot face obiectul modificărilor prevederilor ghidului solicitantului** 41](#_Toc163660134)

[13.2. **Condiţii privind aplicarea modificărilor pentru cererile de finanțare aflate în procesul de selecţie (condiţii tranzitorii)** 41](#_Toc163660135)

[**14.** **ANEXE** 41](#_Toc163660136)

[14.1. **Anexa nr. 1.Declarație unică** 41](#_Toc163660137)

[14.2. **Anexa nr. 2.Criterii de evaluare și selecție tehnică și financiară preliminară** 41](#_Toc163660138)

[14.3. **Anexa nr. 3.Criterii de evaluare tehnică și financiară calitativă** 41](#_Toc163660139)

[14.4. **Anexa nr. 4.** **Declarația privind conformitatea cu prevederile Cartei drepturilor fundamentale ale Uniunii Europene** 41](#_Toc163660140)

[14.5. **Anexa nr. 5. Declarație privind respectarea Convenției Națiunilor Unite privind drepturile persoanelor cu dizabilități** 41](#_Toc163660141)

[14.6. **Anexa nr.6.** **Contract de finanțare Condiții Specifice** 41](#_Toc163660142)

[14.7. **Anexa nr.7. Declarație privind asigurarea sustenabilității structurilor create în cadrul proiectului** 41](#_Toc163660143)

# **PREAMBUL, ABREVIERI ŞI GLOSAR**

## **Preambul**

Acest document cuprinde informații și reguli specifice aplicabile prezentului apel de proiecte finanțat prin Programul Incluziune și Demnitate Socială 2021-2027.

În situația în care Ghidul Solicitantului - Condiții Specifice prevede condiții diferite față de Ghidul Solicitantului - Condiții Generale, prevederile din Ghidul Solicitantului – Condiții Specifice vor prevala.

Problema consumului de droguri și de alcool este adresată atât la nivel internațional cât și național, prin mai multe documente, precum strategii, planuri de acțiuni și rapoarte.

Strategia UE în materie de droguri 2021-2025 structurează problematica adicţiilor de substanțe în jurul a trei domenii de politici: reducerea ofertei de droguri prin sporirea securității, reducerea cererii de droguri prin servicii de prevenire, de tratament și de îngrijire și abordarea consecințelor negative asociate consumului de droguri. Strategia abordează provocările existente și în curs de evoluție și ia în considerare abordări evolutive bazate pe dovezi. În plus, având în vedere natura dinamică și complexă a fenomenului drogurilor, care a devenit din nou evidentă în timpul pandemiei de COVID-19, strategia adoptă o abordare orientată spre viitor pentru a anticipa schimbările. Această abordare se reflectă în Strategia națională în domeniul drogurilor 2022-2026, care integrează măsurile și intervențiile specifice cu aplicabilitate în domeniul drogurilor și asigură complementaritatea și sinergia cu acestea. Documentul programatic integrează aceeași triadă de acțiune strategică menționate și în Strategia UE: reducerea cererii de droguri, reducerea ofertei de droguri și consolidarea capacității operaționale de răspuns prin cooperare internațională, cercetare, evaluare, informare și coordonare.

Conform studiului realizat în anul 2019 de către Agenția Națională Antidrog, la nivelul populației generale se identifică o prevalență de-a lungul vieții a consumului oricărui tip de drog ilicit de 10,7%. În funcție de grupa de vârstă, cele mai mari prevalențe, indiferent de perioada de timp analizată, se înregistrează în grupele de vârstă 15-34 ani, confirmând rezultatele celorlalte 4 studii, conform cărora aceasta este grupa de vârstă cu cel mai mare risc de consum: 16,9%, 10%, respectiv 6,6%. Pe parcursul perioadei de implementare a Strategiei Naționale Antidrog 2013-2020, au fost realizate trei studii (2013, 2016, 2019) ale căror concluzii prezintă o creștere a consumului oricărui drog ilicit pentru trei tipuri de consum: pentru consum experimental, de la 6,6% în 2013, la 10,7% în 2019, pentru consum recent, de la 2,5%, la 6%, pentru consum actual, de la 1,1%, la 3,9%. Comparativ cu ritmul de creștere înregistrat pe perioada de implementare a Strategiei Naționale Antidrog 2005-2012, cel identificat în perioada de referință 2013-2020 a fost mai mic: 38,3%, față de 78,8% pentru consumul experimental, 58,3%, față de 84% pentru consumul recent și 71,8%, față de 90,9% pentru consumul actual. Creșterea poate fi explicată prin faptul că în fiecare an peste 50 de substanțe noi sunt depistate pentru prima dată în Europa, precum și prin faptul că evoluția consumului de canabis își continuă tendința ascendentă. Printre cele mai consumate droguri ilicite în România se situează noile substanțe psihoactive, având în vedere faptul că un procent de 6,3% din populația cu vârsta cuprinsă între 15 și 64 ani au menționat că a încercat de-a lungul vieții să consume astfel de substanțe, în timp ce, pentru canabis, procentul înregistrat a fost de 6,1%. Cea mai mare creștere s-a constatat în cazul consumului actual al oricărui drog ilicit în populația generală, ceea ce înseamnă o creștere a numărului consumatorilor dependenți și, implicit, o nevoie crescută pentru servicii de asistență. Pentru a evalua modelele de consum în rândul persoanelor consumatoare de droguri, în anul 2021, Observatorul European de Droguri și Toxicomanie a realizat Studiul european online privind drogurile, la care a participat și România, prin Agenția Națională Antidrog. Studiul a avut drept scop îmbunătățirea înțelegerii modelelor de consum de droguri la nivel european, propunându-și, totodată, să contribuie la conturarea viitoarelor politici și intervenții în domeniul drogurilor. Pe baza unor întrebări filtru, respondenții au fost selectați din rândul persoanelor care au consumat cel puțin o dată în viață unul dintre cele 7 droguri principale incluse în studiu: canabis, cocaină, ecstasy, amfetamine, metamfetamine, heroină, substanțe psihoactive noi, fiind apoi selectați cei care au menționat un astfel de consum în ultimul an (262 respondenți).

* Dintre aceștia, 246 persoane au declarat consum de canabis;
* Printre cei care au declarat consum de canabis în ultimele 12 luni, peste un sfert dintre ei au consumat și Ecstasy (29,3%), respectiv cocaină (26,3%). Totodată, un sfert dintre ei consumă și amfetamine (20,7%), în timp ce, aproximativ 16% au declarat și consum de metamfetamine sau de noi substanțe psihoactive.
* În privința impactului pandemiei de COVID-19 asupra consumului de canabis iarbă, aproape o treime (31,9%) dintre cei care au consumat canabis iarbă în ultimele 12 luni au declarat un consum mai mare în această perioadă.

În ceea ce privește numărul de persoane din București care își injectează droguri, la nivelul anului 2021, din aplicarea metodei multiplicatorilor, a rezultat o estimare de 5.120 (rata fiind de 3,3 persoane care își injectează droguri la 1000 de locuitori din București).[[1]](#footnote-1)

În prezent se află în vigoare Strategia națională pentru protecția și promovarea drepturilor copilului *„Copii protejați, România Sigură”* 2022 – 2027, aprobată prin Hotărârea Guvernului nr. 969/2023, care are ca obiectiv atât alinierea cu Strategia UE privind drepturile copilului, adoptată în 2021, precum și cu direcțiile generale ale Recomandării de instituire a unei Garanții europene pentru copii, adoptată în iunie 2021, al cărei obiectiv este acela de a preveni și de a combate excluziunea socială prin garantarea accesului copiilor aflați în dificultate la serviciile esențiale.

[Strategia](https://copii.gov.ro/1/wp-content/uploads/2023/11/Monitorul-Oficial-Partea-I-nr.-942Bis.pdf) menționează că la nivelul UE-27, România se plasează printre țările în care utilizarea drogurilor de către tineri și copii este mai redusă, cu mențiunea că există o tendință de creștere a consumului de substanțe psihoactive în rândul celor de 16 ani, ponderea fiind de 10% în 2011, de două ori mai ridicată decât în 2007.

În țara noastră, pentru această categorie de vârstă, consumul oricărui tip de drog ilicit de-a lungul vieţii, conform metodologiei internaționale a studiuluiESPAD[[2]](#footnote-2) este de 9,5%. Deși față de studiul din anul 2015 se observă o scădere cu 12% a proporției celor care declară consumul oricărui tip de drog de-a lungul vieții, valorile foarte apropiate ale celor două tipuri de consum indică o rată crescută a celor care, după un consum experimental de droguri, aleg să continue acest tip de comportament.

* În rândul elevilor de 16 ani, cel mai consumat drog ilicit este canabisul, acesta fiind urmat de noile substanțe psihoactive (8,7% dintre adolescenții de 16 ani au consumat canabis de-a lungul vieții, 7,2% au consumat în ultimul an, iar 3,3% dintre ei au consumat și în ultima lună).
* În topul drogurilor preferate de adolescenți, noile substanțe psihoactive se situează pe locul doi, după canabis, 3,2% dintre elevii de 16 ani incluși în eșantion declarând consumul de-a lungul vieții de astfel de substanțe și 2,2% menționând că au consumat în ultimul an.[[3]](#footnote-3)

Conform strategiei, un element de îngrijorare este faptul că primul tip de substanță consumată de copiii sub 15 ani este heroina în cazul a 75% dintre aceștia. În cadrul obiectivului specific 2.8. din cadrul acesteia, referitor la reducerea influenței factorilor de risc și dezvoltarea influenței factorilor de protecție la consumul de droguri și alte substanțe nocive pentru copii, corelat cu diversificarea serviciilor de asistență integrată a consumului de substanțe, se prevede asigurarea funcționării la nivel comunitar a unor servicii de asistență integrate, adecvate și accesibile, care să corespundă nevoilor copiilor consumatori de droguri sau alte substanțe nocive. Ca și statistică, cifrele arată că în România, 42% dintre adolescenți au consumat alcool cel puțin o dată pe parcursul vieții lor (21% dintre cei în vârstă de 10 – 14 ani și 53% dintre cei de 14 – 17 ani), proporția consumatorilor fiind mai ridicată la băieți (57%, față de 27% în rândul fetelor) și în mediul urban.

Aceeași strategie menționează că în România pachetul de servicii medicale de bază cuprinde foarte puține servicii preventive centrate pe identificarea riscurilor pentru sănătate la copii, iar în ceea ce privește adolescenții și identificarea riscurilor de fumat, consum de alcool și droguri, nu sunt oferite alternative practice de tratament după adoptarea comportamentelor de risc. În ceea ce privește consumul de alcool, acesta se asociază în cazul copiilor și adolescenților cu afectarea dezvoltării creierului, în special a capacității cognitive și socio-emoționale.

Tendința ascendentă a cererii de servicii pentru probleme datorate consumului de droguri, începută din 2014, a atins un maxim în anul 2019, atât pentru numărul total de solicitări (4.283[[4]](#footnote-4)), cât și pentru numărul de beneficiari admiși pentru prima dată la tratament pentru dependența de droguri (3102[[5]](#footnote-5)). De altfel, evoluția numărului total al admiterilor este în corelație directă cu aceea a numărului de admiteri noi la tratament.

În perioada 2020-2021, în condițiile generate de apariția pandemiei COVID-19 (perioadele de restricționare a libertății de circulație a persoanelor, accesul limitat la unitățile sanitare, precum şi transformarea unora dintre acestea în spitale dedicate bolnavilor infectați cu COVID-19) au determinat o disponibilitate redusă a serviciilor de asistență destinate consumatorilor de droguri. Toate acestea s-au materializat într-o cerere scăzută de tratament, care însă nu poate fi interpretată în sensul unei reduceri a cererii de droguri în România.

În 2021, numărul persoanelor consumatoare de droguri care au beneficiat de asistență integrată a continuat să scadă, înregistrându-se 3.097 de solicitări de asistență ca urmare a consumului de droguri, cu 10% mai puțin față de anul anterior. Evoluția acestui indicator a fost în continuare influențată de măsurile de prevenire impuse ca urmare a apariției pandemiei COVID-19, care au determinat reducerea disponibilității serviciilor de asistență destinate consumatorilor de droguri, în special a celor de tip internare. Aceasta s-a materializat într-o cerere scăzută de tratament.

În anul 2021, în proporție de 6,9% (n=213), beneficiarii serviciilor de asistență pentru consumul de droguri au fost persoane minore, cu vârsta sub 18 ani. Similar populației generale admise la tratament pentru consum de droguri, cea mai mare parte a acestora au declarat canabisul ca drog principal de consum (47,9%), în timp ce, 36,2% au apelat la servicii de asistență ca urmare a problemelor cauzate de consumul de NSP. Restul minorilor admiși la tratament sunt consumatori de metamfetamine - 6,6%, inhalanți/ solvenți – 3,3%, heroină – 0,9%, cocaină – 0,9%, amfetamine – 0,9%, ecstasy – 0,9%.

Aproape 8 din 10 minori admiși la tratament au apelat pentru prima dată la astfel de servicii (79,3%), fiind referiți către acestea în cea mai mare parte de către alte servicii medicale sau sociale (37,6%). În proporții similare, minorii consumatori de droguri au accesat serviciile de asistență din inițiativa familiei sau a prietenilor (24,9%), sau au fost referiţi de către organele de cercetare (26,8%).

Aproape jumătate (47,2%) dintre minorii admiși la tratament au debutat în consumul de droguri înainte de a împlini 15 ani, cea mai mică vârstă de debut declarată fiind de 7 ani. Cea mai frecventă cale de administrare a drogului principal a fost fumatul/ inhalatul (75,6%), acesta 115 fiind în corelație directă cu tipul drogului consumat (canabis și NSP). Printre beneficiarii minori, se numără însă și 0,5% care au declarat administrarea drogului pe cale injectabilă.[[6]](#footnote-6)

Conform Raportului național privind situația drogurilor 2022 se înregistrează o creștere a infracționalității cu incidență în domeniul drogurilor (inclusiv minori):

* Creșterea semnificativă a numărului persoanelor condamnate de către instanţele de judecată pentru comiterea de infracţiuni la regimul juridic al drogurilor, concomitent cu creșterea proporției acestora prin raportare la numărul total al persoanelor trimise în judecată
* Creșterea numărului grupurilor infracţionale identificate (cu 48,57%) şi a numărului persoanelor implicate în aceste grupuri (cu 45,1%)
* Creșterea numărului de minori condamnați pentru infracţiuni la regimul drogurilor cu implicarea preponderentă în activitățile de trafic de droguri
* Cererea de tratament pentru consumul de opioide se situează pe poziţia a doua, înregistrând în totalul admiterilor la tratament o pondere de 20,9% și diminuându-se cu 22,8%.
* Ca și în anul anterior, solicitările de asistență ca urmare a problemelor cauzate de consumul de canabisreprezintă peste 50% dintre cererile de tratament;
* Cererea de tratament pentru consumul de opioide se situează pe poziția a doua, înregistrând în totalul admiterilor la tratament o pondere de 20,9% și diminuându-se cu 22,8%.
* Al treilea loc este ocupat de admiterile la tratament cauzate de dependența de noile substanțe psihoactive care cunosc în acest an o ușoară creștere cu 3,7%, continuând să se numere printre cele mai mari frecvențe în tabloul cererii de tratament ca urmare a consumului de droguri (12,8% - 397 beneficiari).
* În mod similar cu anii anteriori, pentru celelalte tipuri de droguri, cererea de tratament rămâne mult redusă, în comparaţie cu cele trei droguri dominante: cocaină – 2,7%, MDMA/ ecstasy – 1,1%, inhalanţi/ substanţe volatile – 0,6%, benzodiazepine – 1,1%, amfetamine – 0,7%, halucinogene – 0,7%.
* Estimările naționale privind consumul de substanțe psihoactive noi din ultimul an (excluzând ketamina și GHB) în rândul adulților tineri (15-34 de ani) variază între 0,1 % în Letonia și 5,1 % în România.

Conform Strategiei naționale în domeniul drogurilor 2022-2026, aprobată prin Hotărârea de Guvern nr. 344 din 16 martie 2022, reducerea cererii de droguri constă într-o paletă de acțiuni complementare, ce include prevenirea, depistarea și intervenția timpurie, consilierea, tratamentul, reabilitarea, reintegrarea socială și recuperarea. Aceste intervenții contribuie la creșterea gradului de reziliență al cetățenilor, al comunităților și al societății românești în ansamblu, la impactul și consecințele negative ale fenomenului drogurilor.

În domeniul reducerii cererii de droguri, măsurile și intervențiile specifice vor fi focalizate pe dezvoltarea sănătoasă și în siguranță a copiilor și a tinerilor (subpopulațiile cel mai intens afectate de fenomenul drogurilor) și pe reducerea consumului de droguri ilicite, în complementaritate cu măsuri sustenabile de dezvoltare a comunităților vulnerabile. Vor fi abordate cu prioritate și măsurile de asistență pentru anumite grupuri vulnerabile - femei consumatoare de droguri, persoane cu istoric îndelungat de consum, comunități cu o rată mare de infecție HIV, hepatită, TBC și imigranți care provin din țări cu o rată mare de infecție HIV, persoanele consumatoare marginalizate sau excluse social, grupurile etnice, copiii consumatori, etc. Intervențiile pentru reducerea cererii de droguri urmăresc să prevină consumul, să întârzie vârsta de debut în consum, să reducă consumul problematic de droguri, să trateze dependența de droguri, să contribuie la recuperarea și reintegrarea socială printr-o abordare integrată, multidisciplinară și bazată pe evidențe științifice și prin promovarea și asigurarea coerenței între politicile din domeniul sănătății, cel social și cel al justiției.

**Abrevieri**

|  |  |
| --- | --- |
| AM / AM PoIDS | Autoritatea de Management / Autoritatea de Management pentru Programul Incluziune și Demnitate Socială (PoIDS) |
| CE | Comisia Europeană |
| BS | Buget de stat |
| FSE+ | Fondul Social European Plus |
| MIPE | Ministerul Investițiilor si Proiectelor Europene |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe și care acoperă întregul ciclu de viață al unui proiect finanțat.  Aplicația electronică MySMIS2021/SMIS2021+ se încadrează în categoria mijloacelor ce asigură transmiterea de texte/ documente şi confirmarea primirii acestora. |
| P | Prioritate |
| OS | Obiectiv Specific |
| PoIDS | Programul Incluziune și Demnitate Socială 2021 – 2027 |

 1.3**. Glosar**

|  |  |
| --- | --- |
| Autoritatea de Management pentru  Programul Incluziune și Demnitate  Socială | Autoritatea desemnată pentru gestionarea PoIDS, care îndeplinește funcțiile prevăzute la art.71 din Regulamentul (UE) nr. 2021/1060, responsabilă pentru implementarea eficace și eficientă a fondurilor |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat, pentru perioada de programare 2021 - 2027.  Aplicația MySMIS2021/SMIS2021+ se încadrează in categoria mijloacelor ce asigură transmiterea de texte/ documente și confirmarea primirii acestora. |
| Programul Incluziune și Demnitate  Socială (PoIDS) | Programul Incluziune și Demnitate Socială 2021-2027, document aprobat de Comisia Europeană în data de 14.12.2022, elaborat de România, care conține o strategie de dezvoltare și un set de 11 priorități, pentru a fi implementate cu ajutorul Fondului Social European Plus (FSE+) și al Fondului European de Dezvoltare Regională (FEDR) |
| Regulamentul dispoziții comune sau RDC | Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările ulterioare |
| Apel de proiecte | Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului. |
| Cerere de finanțare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul social european Plus în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+ |
| Dată lansare apel de proiecte | Data de la care solicitantul poate depune cerere de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz; |

# **ELEMENTE DE CONTEXT**

## **Informații generale despre program**

Programul Incluziune și Demnitate Socială 2021-2027 are alocate fonduri europene în valoare de 4,15 miliarde euro, pentru a sprijini incluziunea socială a persoanelor aparținând grupurilor vulnerabile, mai ales ale celor cu risc ridicat, inclusiv prin reducerea decalajului rural-urban în ceea ce privește sărăcia și excluziunea socială și creșterea accesului la servicii de calitate pentru populația vulnerabilă.

Principalele constatări ale primului Raport de evaluare POCU 2014-2020 în domeniul incluziunii sociale confirmă că situația grupurilor vulnerabile și accesul lor la serviciile sociale s-a îmbunătățit, dar România se află încă sub media europeană pentru mai multe dimensiuni ale excluziunii sociale pandemia COVID înrăutățind situația acestora.

Arhitectura intervențiilor a fost realizată astfel încât să fie asigurată implementarea acțiunilor în mod integrat, coerent și eficient și să răspundă nevoilor grupurilor vulnerabile țintite, fără a dispersa efortul financiar.

La nivel de program, prioritățile sprijină grupuri vulnerabile distincte, dar cuprinde măsuri care sunt integrate și interconectate, astfel încât să se asigure o alocare financiară eficientă a intervențiilor. Intervențiile răspund, în mod sinergic, recomandărilor din Anexa D la Raportul de țară 2019 și principalelor provocări identificate în Recomandările Specifice de Țară 2019 și 2020 precum și analizelor din Rapoartele de Țară.

Apelul vizează creșterea calității vieții persoanelor dependente si nu numai prin combaterea fenomenului drogurilor și provocările acestuia printr-o abordare integrată, multidisciplinară, echilibrată și fundamentată pe acțiuni și intervenții strategice.

## **Prioritatea/Fond/Obiectiv de politică/Obiectiv specific**

**Prioritatea: P8**. Servicii sociale și de suport acordate altor grupuri vulnerabile

Pentru a aborda problema grupurilor vulnerabile se propune ca prin Prioritatea 8 să se acorde ajutor pentru acestea.

**Obiectivul specific ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)**.

Acțiunea 8.2. Servicii integrate pentru alte categorii de grupuri vulnerabile

## **Reglementări europene și naționale, cadrul strategic, documente programatice aplicabile**

1. Regulamentul (UE) nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
2. Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările ulterioare;
3. Programul Incluziune și Demnitate Socială, aprobat prin Decizia de punere în aplicare a comisiei nr. C(2022) 9635 final din 14.12.2022 de aprobare a programului “Incluziune și Demnitate Socială” pentru sprijin din partea Fondului european de dezvoltare regională și Fondului social european Plus în cadrul obiectivului „Investiții pentru ocuparea forței de muncă și creștere economică” din România / CCI 2021RO05FFPR001;
4. Ordonanța de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
5. Hotărârea Guvernului nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu modificările și completările ulterioare
6. Ordonanța de urgență a Guvernului nr.23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027;
7. Hotărârea Guvernului nr.873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
8. Strategia națională privind incluziunea socială şi reducerea sărăciei pentru perioada 2022-2027, aprobată prin Hotărârea Guvernului nr. 440/2022;
9. LEGE nr. 143 din 26 iulie 2000 privind combaterea traficului și consumului ilicit de droguri.

# **ASPECTE SPECIFICE APELULUI DE PROIECTE**

## **Tipul de apel**

Prezentul apel este de tip non-competitiv cu acoperire națională.

## **Forma de sprijin (granturi, instrumentele financiare, premii)**

În cadrul prezentului apel, finanțarea se acordă sub formă de granturi nerambursabile.

## **Bugetul alocat apelului de proiecte**

Bugetul alocat pentru prezentul apel este de 37.358.589,00 euro, din care 28.000.000,00 euro contribuție UE și 9.358.589,00 euro contribuție națională, pentru Acțiunea 8.2. Servicii integrate pentru alte categorii de grupuri vulnerabile.

## **Rata de cofinanțare**

Rata de cofinanțare UE la nivel de proiect este 74,95%.

## **Zona/Zonele geografică(e) vizată(e) de apelul de proiecte**

Proiectul finanțat în cadrul acestui apel are o acoperire națională și va viza toate regiunile de dezvoltare, respectiv regiunile mai puțin dezvoltate ale României(Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru) și regiunea dezvoltată București Ilfov.

Pentru proiectul finanțat în contextul prezentului ghid, valoarea eligibilă a proiectului, contribuția proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată – 22,33%, iar pentru regiunile mai puțin dezvoltate – 77,67%).

## **Acţiuni sprijinite în cadrul apelului**

Acest apel finanțează măsuri de sprijin pentru persoanele aflate în risc sau afectate de adicții.

## **Grup-ţintă vizat de apelul de proiecte**

În cadrul prezentului apel de proiecte, grupul țintă al proiectului va fi format din următoarele categorii de persoane:

1. Persoane dependente/consumatoare de droguri/substanțe psihoactive/alcool, inclusiv elevi/ studenți/copii/tineri, inclusiv cei instituționalizați – aflați în centre de zi/plasament și case de tip familial
2. părinți/tutori/reprezentanții legali/membrii familiei persoanelor enumerate la punctul a).
3. specialiști (inclusiv profesori) care furnizează servicii pentru persoanele consumatoare de droguri, alcool, substanțe sau cu probleme de comportament care provoacă dependență.

Valoarea minimă a grupului țintă din categoria Persoane dependente/consumatoare de droguri/substanțe psihoactive/alcool, inclusiv elevi/ studenți/copii/tineri, inclusiv cei instituționalizați – aflați în centre de zi/plasament și case de tip familial este 5.536.

Durata medie de accesare a serviciilor de sprijin pentru grupul țintă din categoria (a) este de 6 luni.

## **Indicatori**

### **Indicatori de realizare**

|  |  |  |  |  |  |  |
| --- | --- | --- | --- | --- | --- | --- |
| **Obiectiv specific** | **Fond** | **ID** | **Indicator** | **Categoria de regiune** | **Valoare minimă/proiect** | |
| ESO4.11 | FSE+ | EECO01 | Numărul total  de participanți | Mai dezvoltate  Mai puțin dezvoltate | 5.536 | |
| ESO4.11 | FSE+ | EECO01.1 | Numărul total  de participanți  (Roma) | Mai dezvoltate  Mai puțin dezvoltate | 6,5% din ținta asumată a indicatorului EECO01 | |
| ESO4.11 | FSE+ | 6S42 | Personal din serviciile  sociale care participă la  programe de formare profesională | Mai dezvoltate  Mai puțin dezvoltate | 2.000 |

### **Indicatori de rezultat**

|  |  |  |  |  |  |
| --- | --- | --- | --- | --- | --- |
| **Obiectiv specific** | **Fond** | **ID** | **Indicator** | **Categoria de regiune** | **Valoare minimă/proiect** |
| ESO4.11 | FSE+ | 6S3 | Persoane vulnerabile cu  situație îmbunătățită la  ieșirea din operațiune | Mai dezvoltate  Mai puțin dezvoltate | 75% din ținta asumată a indicatorului EECO01 |
| ESO4.11 | FSE+ | EECR03 | Persoane care dobândesc o  calificare la încetarea  calității de participant | Mai dezvoltate  Mai puțin dezvoltate | 100% din ținta asumată a indicatorului 6S42 |

Definiții indicatori:

**Indicatorul de realizare EECO01: Numărul total de participanți** măsoară numărul persoanelor dependente/consumatoare de droguri/substanțe psihoactive/alcool, inclusiv elevi/ studenți/copii/tineri, inclusiv cei instituționalizați – aflați în centre de zi/plasament și case de tip familial, care participă la intervenția finanțată din FSE+.

**Indicatorul de realizare EECO01.1 Numărul total de participanți (Roma) reprezintă un indicator specific care măsoară doar participanții de etnie romă** din participanții contorizați de indicatorul specific rezervat **EECO01: Numărul total de participanți.**

**Indicatorul de realizare 6S42 Personal din serviciile sociale care participă la programe de formare profesională** măsoară numărul persoanelor din serviciile sociale care se ocupă de persoane care se confruntă cu dependențe (droguri, alcool) și care participă la programe de formare profesională.

**Indicatorul de rezultat 6S3 Persoane vulnerabile cu situație îmbunătățită la ieșirea din operațiune** este corelat cu indicatorul de realizare **EECO01** și contorizează doar succesul intervenției și anume acei participanți, inclusiv cei de etnie roma care au o situație îmbunătățită la finalizarea proiectului. Se consideră că se află într-o situație ameliorată persoanele care, la ieșirea din operațiune, se găsesc în cel puțin una din următoarele situații:

* și-au îmbunătățit abilitățile individuale, condiția fizică şi mentală sau nivelul de integrare socială
* participă activ la diverse aspecte economice, sociale, culturale şi politice ale societății/ comunității
* trăiesc într-un mediu fizic şi social îmbunătățit
* alte situații, în care se evidențiază o evoluție favorabilă a persoanei față de momentul intrării în operațiune

**Indicatorul de rezultat EECR03 Persoane care dobândesc o calificare la încetarea calității de participant** este corelat cu indicatorul de realizare 6S42 Personal din serviciile sociale care participă la programe de formare profesională și contorizează participanții care au obținut o calificare la încetarea participării la operațiunea FSE+. Calificare înseamnă un rezultat formal al unui proces de evaluare și de validare, care este obținut atunci când un organism competent stabilește că o persoană a obținut rezultate ca urmare a învățării la anumite standarde. Toate persoanele care au primit sprijin FSE+ vor obține rezultate ca urmare a învățării la anumite standarde, având în vedere că persoanele instruite sunt specialiștilor care lucrează cu grupuri vulnerabile

### **Indicatori suplimentari specifici apelului de proiecte (dacă este cazul)**

Nu este cazul**.**

## **Rezultatele așteptate**

Rezultatele așteptate ca urmare a acordării sprijinului îl reprezintă

* persoane dependente/consumatoare de droguri/substanțe psihoactive/alcool, inclusiv elevi/ studenți/copii/tineri inclusiv cei instituționalizați – aflați în centre de zi/plasament și case de tip familial, care sunt sprijinite;
* specialiști care furnizează servicii pentru persoanele consumatoare de droguri, alcool, substanțe sau cu probleme de comportament care provoacă dependență formați.

## **Operaţiune de importanţă strategică**

Nu este cazul.

## **Investiţii teritoriale integrate**

Nu este cazul.

## **Dezvoltare locală plasată sub responsabilitatea comunităţii**

Nu este cazul.

## **Reguli privind ajutorul de stat**

Nu este cazul.

## **Reguli privind instrumentele financiare**

Nu este cazul.

## **Acţiuni interregionale, transfrontaliere şi transnaţionale**

Nu este cazul.

## **Principii orizontale**

Acțiunile prevăzute în cadrul acestui obiectiv specific vor avea în atenție respectarea Cartei drepturilor fundamentale a Uniunii Europene, de care se leagă și principiile orizontale referitoare la egalitatea de șanse, nediscriminare și accesibilitate.

În perioada 2021-2027, respectarea principiilor orizontale este sprijinită prin formularea unor condiții favorizante orizontale referitoare la aplicarea și implementarea eficace a Cartei drepturilor fundamentale a Uniunii Europene și a Convenției Organizației Națiunilor Unite privind drepturile persoanelor cu handicap.

La nivelul Ministerului Investițiilor și Proiectelor Europene au fost elaborate două Ghiduri, unul pentru aplicarea Cartei drepturilor fundamentale a Uniunii Europene în implementarea fondurilor europene nerambursabile[[7]](#footnote-7) și unul pentru reflectarea Convenției Organizației Națiunilor Unite privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027[[8]](#footnote-8).

În conformitate cu prevederile art. 9 din Regulamentul UE nr. 2021/1060, cu modificările ulterioare, și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor, beneficiarul trebuie să asigure respectarea principiilor și temelor orizontale:

• **Egalitatea de șanse și de tratament între femei și bărbați și integrarea perspectivei de gen**. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

• **Nediscriminarea și prevenirea oricărei forme de discriminare** pe criterii de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.

• **Accesibilitatea pentru persoanele cu dizabilități**. Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

În cadrul Cererii de finanțare se va evidenția, în secțiunea relevantă din cadrul aplicației electronice, contribuția proiectului la temele orizontale stabilite prin PoIDS 2021-2027.

## **Aspecte de mediu (inclusiv aplicarea Directivei 2011/92/UE a Parlamentului European şi a Consiliului** **din 13 decembrie 2011 privind evaluarea efectelor anumitor proiecte publice și private asupra mediului). Aplicarea principiului DNSH. Imunizarea la schimbările climatice**

Tipurile de acțiuni prevăzute în cadrul prezentului apel de proiecte au fost apreciate ca fiind compatibile cu principiul DNSH, având în vedere că prin natura lor se așteaptă ca acestea să nu aibă niciun impact negativ semnificativ asupra mediului.

## **Caracterul durabil al proiectului**

După finalizarea perioadei de implementare, se menține obligația Beneficiarului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în contractul de finanțare și se menține obligația de a pune la dispoziția AM PoIDS/OI/OIR responsabil, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile**.**

În vederea asigurării sustenabilității, liderul de parteneriat și partenerii vor avea obligația de a identifica și detalia în cererea de finanțare, *ca și condiție pentru acordarea finanțării*, resursele financiare publice și private necesare continuării activităților proiectului pentru o perioadă de minimum 18 luni, precum și modalitățile de valorificare a rezultatelor printr-un alt proiect/alte activități similare.

## **Acţiuni menite să garanteze egalitatea de şanse, de gen, incluziunea şi nediscriminarea**

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

În ceea ce privește componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, echilibrul de gen și de vârstă.

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## **Teme secundare**

Nu este cazul.

## **Informarea şi vizibilitatea sprijinului din fonduri**

Solicitantul are obligația de a realiza măsurile minime de informare și publicitate în conformitate cu prevederile PoIDS - ***Ghidului Solicitantului Condiții Generale, capitulul 6 Reguli specifice de informare și publicitate.***

În cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului, și anume:

* Asigurarea vizibilității proiectului (prin expunerea unui afiș) la sediul/sediile de implementare a proiectului;
* Solicitantul se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectului și publicate pentru public sau pentru destinatarii finali, trebuie să includă o mențiune cu privire la faptul că operațiunea a fost sprijinită în cadrul FSE+.

# **INFORMAŢII ADMINISTRATIVE DESPRE APELUL DE PROIECTE**

## **Data deschiderii apelului de proiecte**

Data deschiderii apelului de proiecte este ..................................

## **Perioada de pregătire a proiectelor**

Prezentul Ghid al Solicitantului - Condiții Specifice se publică în consultare publică pe pagina de internet a MIPE în data de 21.05.2024.

Propunerile de îmbunătățire pot fi transmise pe adresa de email consultare.poids@mfe.gov.ro până la data de 10.06.2024.

În perioada de pregătire a proiectelor, precum și în perioada de depunere a proiectelor, pot fi adresate solicitări de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing din secțiunea Helpdesk a site-ului www.mfe.gov.ro; răspunsurile vor fi transmise prin aplicația de ticketing în maximum 10 zile lucrătoare, dar nu mai târziu de data închiderii apelului de proiecte. Solicitările de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing, pot fi transmise cu maximum 5 zile lucrătoare anterior datei închiderii apelului de proiecte. Răspunsurile la solicitările de clarificări primite în legătură cu Ghidul Solicitantului vor fi publicate pe site-ul www.mfe.gov.ro.

## **Perioada de depunere a proiectelor**

### **Data şi ora pentru începerea depunerii de proiecte**

Proiectele pot fi depuse prin Sistemul informatic MySMIS2021 începând cu data de ................, ora ....................

### **Data și ora închiderii apelului de proiecte**

Data închiderii apelului de proiecte este ........................, ora .......................

## 4.4**. Modalitatea de depunere a proiectelor**

Cererea de finanțare se depune exclusiv prin intermediul aplicației MySMIS2021 / SMIS2021+ prin completarea și transmiterea acesteia integral, inclusiv prin încărcarea documentelor.

Cererea de finanțare și/sau toate documentele aferente transmise în alt mod, nu vor fi luate în considerare în procesul de evaluare.

# **CONDIŢII DE ELIGIBILITATE**

## **Eligibilitatea solicitanţilor şi partenerilor**

### **Cerinţe privind eligibilitatea solicitanţilor şi partenerilor**

Instituție din administrația publică centrală ce are competențe și obligații care derivă din acte normative sau alte documente strategice, de a reglementa, coordona, monitoriza și implementa tipul de operațiuni ce urmează a fi finanțate.

### **Categorii de solicitanți eligibili**

Solicitant eligibil în cadrul acestei cereri de propuneri de proiecte:

* Agenția Națională Antidrog

### **Categorii de parteneri eligibili**

Parteneri eligibil în cadrul acestei cereri de propuneri de proiecte:

* Ministerul Muncii Și Solidarități Sociale
* Ministerul Sănătății
* Ministerul Familiei, Tineretului și Egalității de Șanse,
* Ministerul Educației
* Institutul National de Sănătate Publică
* Centrul National de Sănătate Mintala și Luptă Antidrog
* autoritățile administrației publice locale
* societatea civilă (furnizorii privați de servicii sociale, psihologice)
* ONG-uri

### **Reguli şi cerinţe privind parteneriatul**

Măsurile vor fi implementate la nivel național prin proiect non-competitiv, având ca solicitant Agenția Națională Antidrog și ca parteneri instituțiile menționate la secțiunea 5.1.3.

Este obligatoriu ca Agenția Națională Antidrog să participe la implementarea proiectului în calitate de lider de parteneriat.

Este obligatorie includerea în parteneriat a câte uneia dintre următoarele entități menționate la secțiunea 5.1.3:

* societatea civilă (furnizorii privați de servicii sociale, psihologice);
* ONG-uri.

Alegerea partenerilor care fac parte din categoriile: societatea civilă (furnizorii privați de servicii sociale, psihologice) și ONG-uri este în exclusivitate de competența liderului de parteneriat. Partenerii din cele 2 categorii vor fi selectați astfel încât să desfășoare activități relevante pentru domeniul proiectului, respectiv identificare și atragere grupului țintă, sensibilizare și furnizare de servicii pentru grupul țintă.

Pot fi selectați doar parteneri individuali, nu consorții, asociații de parteneri, grupuri de societăți.

În situația în care activitatea în cauză nu poate fi asigurată de un singur partener, pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune.

Nu vor fi selectați parteneri în scopul realizării, în cadrul proiectului, a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente etc.

Astfel de activități vor face obiectul subcontractării, respectiv contractelor de furnizare/servicii.

În cazul proiectelor implementate în parteneriat, activităţile de subcontractare se realizează numai de către solicitantul de finanţare/liderul de parteneriat, nu şi de către partenerul/ partenerii acestuia. Prin excepție, partenerii pot subcontracta activități/subactivități suport (de ex. organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri, în baza expertizei în domeniu.

În distribuția bugetului proiectului (total cheltuieli eligibile) pe fiecare membru al parteneriatului, se va ține cont de faptul că, în mod obligatoriu, bugetul gestionat de liderul de parteneriat (total cheltuieli eligibile asumate de liderul de parteneriat) trebuie să fie mai mare decât bugetul gestionat

de oricare alt membru al parteneriatului (total cheltuieli eligibile per partener), cu excepția parteneriatelor între instituțiile publice.

Indiferent de numărul partenerilor implicaţi în implementarea unui proiect, va fi semnat un singur Acord de parteneriat între toţi partenerii (Anexa 1 Acord de parteneriat la Ghidul Solicitantului Condiții Generale PIDS 2021 2027). Proiectelor implementate în parteneriat li se aplică dispozițiile Ordonanței de Urgență a Guvernului nr. 133/2021.

În vederea stabilirii unui parteneriat, solicitanții publici și privați care intenționează să intre într-o relație de parteneriat vor elabora o Notă justificativă care va conține o analiză a valorii adăugate a parteneriatului în ceea ce privește utilizarea eficientă a fondurilor și în care vor fi precizate, pentru fiecare partener în parte, rolul și responsabilitățile, contribuția și expertiza/ experiența relevantă pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât solicitantul cât și fiecare partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în buget, corespunzător activităților în care este implicat fie care partener, nefiind posibil ca un partener și/sau solicitantul să asigure partea de buget (contribuție/ asistență financiară nerambursabilă sau/si contribuție proprie) prevăzută pentru alt partener /care trebuie asigurată de alt partener.

Selecția partenerilor în cazul solicitanților entități finanțate din fonduri publice Solicitanții entități finanțate din fonduri publice care intenționează să selecteze parteneri din sectorul privat pentru implementarea proiectelor au obligația de a respecta (condiție d e eligibilitate) prevederile relevante din Ordonanța de Urgență a Guvernului nr. 133/2021.

În procesul de selecție a partenerilor privați, solicitanții entități finanțate din fonduri publice au obligația de a îndeplini procedura prevăzută în Anexa 2 Procedura de selecție a partenerilor entități private la Ghidul Solicitantului Condiții Generale PoIDS 2021 2027.

## **Eligibilitatea activităţilor**

### **Cerinţe generale privind eligibilitatea activităţilor**

În cadrul prezentului apel de proiecte sunt eligibile acțiuni care se subscriu măsurilor aferente priorității P.08 Servicii sociale și de suport acordate altor grupuri vulnerabile.

### **Activități eligibile**

Tipurile de activități eligibile care vor fi finanțate în contextul acestui apel de proiecte sunt în principal cele care vizează:

**Activitatea 1:** **Creșterea gradului de informare a populației** **(activitate obligatorie)**

Derularea de campanii de informare, conștientizare și sensibilizare, privind reducerea consumului de droguri, alcool și al dezvoltării comportamentelor care provoacă dependență.

Activități de identificare, prevenire și reducere a riscurilor asociate adicţiilor:

* campanii de informare/ educare/ comunicare/ conștientizare: riscuri și consecințe negative pentru sănătate, comportamente sexuale la risc, accidente, abuz fizic și emoțional, violență domestică, riscuri ocupaționale; activități interactive, teste de conștientizare, promovarea resurselor de ajutor;
* organizarea de sesiuni de informare și conștientizare în școli, instituții de învățământ superior, centre plasament, case de tip familial și comunități pentru a informa tinerii și adulții despre riscurile consumului de droguri/alcool;
* sesiuni de informare pentru cadrele didactice pe tema semnelor și simptomelor consumului de alcool și droguri la copii și tineri;
* caravane;
* campanii media;
* creare website;
* consolidarea /extinderea parteneriatelor cu societatea civilă.

**Pentru această activitate se va avea în vedere alocarea unui procent de maximum 15% din valoarea totală eligibilă a proiectului.**

**Activitatea 2:** **Dezvoltarea rețelei de servicii destinate persoanelor dependente (activitate obligatorie)**

Dezvoltarea capacitații de furnizare la nivel local a serviciilor pentru prevenirea și reducerea, combaterea efectelor consumului de droguri, alcool, substanțe sau al altor comportamente care provoacă dependență (centre de zi sau servicii comunitare):

* Dezvoltarea de ghiduri/metodologii și instrumente de lucru pentru specialiștii din cadrul sistemului național de asistență psihologică și socială;
* Dezvoltarea unui ghid de evaluare a consumului de droguri la copii;
* Dezvoltarea unei aplicații informatice inovatoare care va funcționa ca un asistent virtual capabil să identifice rapid și eficient persoanele care se confruntă cu dependența de droguri
* dezvoltarea de standarde de organizare si funcționare pentru centrele de psihiatrie in regim ambulator, pentru centrele de psihiatrie comunitară si comunitățile terapeutice;
* Dezvoltarea unui serviciu comunitar de consiliere specializată în domeniul consumului și policonsumului de droguri adresat copiilor și tinerilor;
* Consolidarea și extinderea rețelei centrelor de zi: modernizare/reabilitare centre de zi, dotare cu instrumentele și echipamente necesare furnizării serviciilor.

**Dezvoltarea de ghiduri/metodologii/instrumente de lucru se poate realiza inclusiv prin efectuarea de vizite de studiu în alte state membre UE.**

**Activitatea 3:** **Identificarea persoanelor consumatoare de alcool și droguri aflați atât la debutul consumului, cât și la nivel de consum problematic/regulat** **(activitate obligatorie).**

**Activitatea 4: A****ctivități de sprijin destinate grupului țintă - persoanele care se confruntă cu dependența de droguri (activitate obligatorie)**

**Subactivitatea 4.1:** **Asigurarea accesului la resurse și servicii de consiliere și tratament (sub-activitate obligatorie)**

* dezvoltarea/asigurarea de servicii de asistență prin programe și servicii de:
* consiliere medicală;
* consiliere psihologică;
* consiliere socială;
* consiliere juridică;
* terapii specifice în comunitate și în mediul privat de libertate;
* consiliere psihosocială;
* consiliere familială;
* grup de suport;
* linie telefonică de urgență;
* aplicație informatică (asistent virtual) în vederea identificării rapide și eficiente a persoanelor care se confruntă cu **dependența de droguri și direcționarea utilizatorilor către cele mai adecvate servicii** de ajutorare disponibile în proximitate, ținând cont de specificul și severitatea situației lor.

**Subactivitatea 4.2** **Asistență pentru prevenirea recăderilor și distrugerea ciclului comportamental nociv (sub-activitate obligatorie)**

* planuri personalizate de îngrijire post-tratament;
* terapie individuală și de grup pentru prevenirea recidivei.

Activități de identificare, prevenire și reducere a riscurilor asociate consumului de droguri, activități de informare și sensibilizare a populației se pot acorda, de asemenea și în cadrul **serviciilor de asistenţă comunitară** (SAC) dezvoltate într-un număr important, inclusiv în mediul rural care există în mediul rural și care pot fi o resursă importantă în componenta de prevenire.

**Pentru activitatea 4 se va avea în vedere alocarea unui procent de minimum 60% din valoarea totală eligibilă a proiectului.**

**Activitatea 5:** **Activități complementare de sprijin destinate grupului țintă (activitate relevantă)**

Sunt avute în vedere măsuri auxiliare pentru grupul țintă vizat care să vină în completarea sprijinului.

Aceste măsuri auxiliare includ:

* reintegrare școlară și recomandări educaționale: educație cu privire la încurajarea frecventării școlii, la igiena corporală și a locuinței proprii, educație civică, educație pentru dezvoltarea abilităților pentru o viață post-consum fără recidive, sfaturi de gestionare a bugetului, stil de viață sănătos;
* sprijin acordat familiei / aparținătorilor legali: programe de educaţie, informare cu privire la consumul de droguri şi efectele acestuia, dezvoltarea abilităţilor de ascultare activă, de stabilire a regulilor şi limitelor, de recunoaștere timpurie a consumului de droguri.

**Activitatea 6:** **Formarea specialiștilor care furnizează servicii pentru persoanele consumatoare de droguri, alcool, substanțe sau cu probleme de comportament provocate de dependență (activitate obligatorie)**

Creșterea calității și diversificarea serviciilor sociale, actualizarea și diversificarea pregătirii profesionale în domeniul adicţiilor conform nevoilor identificate prin formare/ instruire/ perfecționare profesională a specialiștilor care furnizează servicii pentru persoanele consumatoare de droguri, alcool, sau cu probleme de comportament provocate de dependență:

* analiză nevoie de instruire și formare a profesioniștilor din cadrul sistemului național de asistență, psihologică și socială;
* realizare program de formare specializată;
* furnizarea sesiunilor de instruire;
* Monitorizarea și evaluarea impactului programului de formare.

**Proiectul își asumă, ulterior finalizării perioadei de implementare, sustenabilitatea structurilor create** **în cadrul proiectului, pentru o perioadă de minimum 18 luni.**

### **Activitatea de bază**

Activitătile 1, 2, 3, 4 și 6 menționate la sectiunea 5.2.2 din prezentul Ghid al solicitantului sunt activități de bază.

### **Activităţi neeligibile**

Pot fi considerate neeligibile activitățile care fie nu au legătură directă cu activitățile incluse în secțiunea 5.2.2, fie nu sunt necesare pentru execuția proiectului, cu excepția activităților de tipul activități de management de proiect, de suport pentru managementul / coordonarea proiectului.

## **Eligibilitatea cheltuielilor**

### **Baza legală pentru stabilirea eligibilităţii cheltuielilor**

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările ulterioare ;
* Regulamentul (UE) nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* Ordonanța de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărâre a Guvernului nr.873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Hotărâre a Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare.

### **Categorii și plafoane de cheltuieli eligibile**

Cheltuielile eligibile sunt:

|  |  |  |
| --- | --- | --- |
| **Cheltuielile eligibile directe reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/ subactivitatea în cauză** | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli aferente  managementului de proiect | cheltuielile salariale aferente liderului de parteneriat/partener unic (managerul de proiect, responsabil financiar și opțional responsabil achiziții publice și asistent manager | Salarii manager de proiect, responsabil financiar și opțional, responsabil achiziții publice și asistent |
| cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și  asistent manager) | Salarii coordonator de proiect din partea partenerului, responsabil financiar și opțional, responsabilul de achiziții publice și asistent manager |
| Cheltuieli salariale | Cheltuieli salariale cu personalul  implicat în implementarea proiectului (în derularea activităților, altele decât management de proiect) | Salarii pentru personalul implicat în implementarea proiectului, altele decât management de proiect. Sunt incluse în categoria cheltuielilor salariale aferente experților pentru implementarea activităților, cheltuielile salariale aferente responsabilului cu protecția datelor, ale experților de consiliere, orientare, experților de formare etc, în funcție de natura intervenției finanțate prin proiect |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | -Contribuții angajat și angajator pentru personalul implicat în managementul de proiect  -Contribuții angajați și angajatori pentru personalul implicat în implementarea proiectului, altele decât management de proiect |
| Onorarii/venituri asimilate salariilor pentru experți proprii/cooptați | Onorarii/venituri asimilate salariilor pentru experți proprii/cooptați |
| Cheltuieli cu deplasarea | Cheltuieli cu deplasarea pentru personal propriu și experți implicați in implementarea proiectului | -Cheltuieli pentru cazare, inclusiv manager proiect și coordonator proiect partener  -Cheltuieli cu diurna personalului propriu, inclusiv manager proiect și coordonator proiect partener  -Cheltuieli pentru transport, inclusiv pentru manager proiect și coordonator proiect partener (transportul efectuat cu mijloacele de transport în comun sau taxi, gară, autogară sau port de la locul delegării ori locul de cazare, precum și transportul efectuat pe distanța dintre locul de cazare și locul delegării)  -Taxe și asigurări de călătorie și asigurări medicale aferente deplasării |
| Cheltuieli cu deplasarea pentru participanți - grup țintă | -Cheltuieli pentru cazare\*  -Cheltuieli pentru transportul\*\* persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării)  -Taxe și asigurări de călătorie și asigurări medicale aferente deplasării  \* Nu sunt eligibile cheltuieli pentru cazare pentru cursurile de formare profesionale de inițiere, perfecționare sau specializare decontate pe bază de cost unitar  \*\* Nu sunt eligibile cheltuieli pentru transport pentru cursurile de formare profesionale de inițiere, perfecționare sau specializare decontate pe bază de cost unitar |
| Cheltuieli cu servicii | Cheltuieli pentru consultanță și expertiză | -Cheltuieli aferente diverselor achiziții de servicii specializate, pentru care solicitantul/partenerii nu au expertiza necesară (de exemplu consultanță juridică necesară implementării activităților proiectului, formare profesională, consiliere profesională, , dezvoltarea de aplicații și sisteme informatice destinate activităților cu grupul țintă etc.) |
| Cheltuieli cu servicii pentru organizarea de evenimente și cursuri de formare | -servicii de organizare evenimente cu grupul țintă sau în beneficiul grupului țintă, pachete complete conținând transport şi cazare a participanților, grupului țintă şi/sau a personalului propriu, servicii de sonorizare, interpretariat, servicii de editare şi tipărire de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă |
| Cheltuieli cu taxe/ abonamente/ cotizații/ acorduri/ autorizații necesare pentru implementare proiectului | Cheltuieli cu taxe/abonamente/ cotizații/acorduri/ autorizații necesare pentru implementarea proiectului | Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații.  -Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic;  -Taxe de participare la programe de formare/ educație; |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | Materiale consumabile  -Cheltuieli cu materii prime și materiale necesare  -Materiale direct atribuibile susținerii activităților de educație și formare  -Papetărie  -Cheltuieli cu materialele auxiliare  -Cheltuieli cu alte materiale consumabile  -Licențe si software  -Multiplicare |
| Cheltuieli cu hrana | Cheltuieli cu hrana | -Cheltuieli cu hrana pentru participanți (grup țintă) și alți participanți la activitățile proiectului |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | -Închirierea de spatii aferente derulării activităților care conduc către rezultate și indicatori (evenimente, workshop-uri, training-uri, formare profesională, servicii etc.)  -Închirierea de spații aferente derulării activităților proiectului  -Închiriere echipamente  -Închiriere vehicule  -Închiriere diverse bunuri |
| Cheltuieli de leasing | Cheltuieli de leasing fără achiziție | Rate de leasing plătite de utilizatorul de leasing pentru:  -Echipamente  -Vehicule  -Diverse bunuri mobile şi imobile |
| Servicii | Cheltuieli cu servicii IT, de dezvoltare/ actualizare aplicații, configurare baze de date, migrare structuri de date etc | Dezvoltare aplicații IT |
| Cheltuieli sub forma de bareme standard pentru costurile unitare | Cost unitar programe de formare cu recunoaștere națională (inițiere/perfecționare/specializare) | - |
| Cheltuieli de tip FEDR | Cheltuieli de tip FEDR cu excepția construcțiilor, terenurilor, achiziția imobilelor | -Cheltuieli cu achiziția de echipamente, inclusiv echipamente IT, mobilier, alte cheltuieli necesare activităților proiectului  -Cheltuieli pentru proiectare şi asistenţă tehnică (studii, obţinerea de avize, acorduri, autorizaţii, proiectare şi inginerie, construcţii şi instalaţii, dotări, alte cheltuieli de investiții |
| Cheltuieli indirecte –Cheltuielile eligibile indirecte reprezintă cheltuieli efectuate pentru funcționarea de ansamblu a proiectului și care nu pot fi atribuite unei anumite activități | | |
| Finanțare la rate forfetare pentru costurile indirecte | Rata forfetară conform art. 54 lit (b) din Regulamentului (UE) nr. 2021/1060 |  |

* Valoarea cheltuielilor de tip FEDR nu trebuie să depășească procentul de 15% din valoarea cheltuielilor directe eligibile aferente proiectului.
* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PIDS 2021-2027.
* Cheltuielile indirecte vor fi decontate ca rată forfetară de fix 15% din costurile directe cu personalul prin aplicarea articolului 54 litera (b) din Regulamentul UE 2021/ 1060.
* Cheltuielile indirecte vor fi decontate ca rată forfetară de fix 15% din costurile directe cu personalul aferente bugetului gestionat de fiecare partener, inclusiv de către liderul de parteneriat.
* În plus, față de prevederile specifice din prezentul ghid, se vor avea în vedere secțiunile relevante din Ghidul Solicitantului Condiții Generale PIDS 2021-2027, cu modificările și completările ulterioare.
* Decontarea cheltuielilor se realizează pe bază de costuri reale și pe bază de opțiuni de costuri simplificate, detaliate mai jos.

### **Categorii de cheltuieli neeligibile**

Sunt neeligibile toate cheltuielile care nu sunt prevăzute la cap.5.3.2 Categorii şi plafoane de cheltuieli eligibile.

În conformitate cu prevederile art. 10 din HG nr. 873/ 2022, următoarele categorii de cheltuieli nu sunt eligibile:

a) cheltuielile prevăzute la art. 64 din Regulamentul (UE) 2021/1060;

b) cheltuielile efectuate în sprijinul relocării potrivit art. 66 din Regulamentul (UE) 2021/1060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;

e) cheltuielile excluse de la finanțare potrivit art. 9 din Regulamentul (UE) 2021/1056;

f) achiziția de echipamente și autovehicule sau mijloace de transport secondhand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declaratiilor depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

### **Opţiuni de costuri simplificate. Costuri directe şi costuri indirecte**

. Cheltuielile efectuate în cadrul proiectelor finanțate prin PoIDS (directe sau indirecte, după caz) vor putea fi decontate:

 pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);

 pe bază de opțiuni de costuri simplificate.

PoIDS prevede două categorii de cheltuieli eligibile: cheltuieli eligibile directe și cheltuieli eligibile indirecte.

Cheltuielile eligibile directe sunt cheltuieli care pot fi atribuite unei anumite activități individuale din cadrul proiectului și pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conținând transport și cazare a participanților, grupului țintă și/sau a personalului propriu, sonorizare, interpretariat, editarea și tipărirea de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă/comunităților etc.

Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 - Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii.

Cheltuielile eligibile indirecte sunt cheltuielile efectuate pentru funcționarea de ansamblu a proiectului și care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporțional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc.). Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora. Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului Condiții Generale POIDS 2021-2027.

### **Opţiuni de costuri simplificate. Costuri unitare/sume forfetare şi rate forfetare**

1.Pentru implementarea cursurilor de formare profesională cu recunoaștere națională în conformitate cu prevederile O.G. nr. 129/2000 privind formarea profesională a adulților, republicată, cu modificările și completările ulterioare, de inițiere, perfecționare sau specializare, decontarea cheltuielilor se realizează pe bază de cost unitar, după cum urmează:

|  |  |  |
| --- | --- | --- |
| **Nivel curs** | **Cost unitar/participant/** **oră de curs** | **Documente suport solicitate la rambursare** |
| cursuri de formare profesională cu recunoaștere națională în conformitate cu prevederile O.G. nr. 129/2000 privind formarea profesională a adulților republicată, cu modificările și completările ulterioare, de inițiere, perfecționare sau specializare. | **24,81 lei** | * Certificat de absolvire a unui program de formare profesională de inițiere, perfecționare sau specializare; * Actul de identitate al participantului valabil la data solicitării rambursării; * Declarație pe proprie răspundere a participantului care a absolvit cursul de formare privind confirmarea primirii stimulentului de 5 lei/oră pe perioada derulării cursului. |

Costul unitar va acoperi următoarele tipuri de cheltuieli:

- Taxe și plăți către unitățile care furnizează cursuri de FPC inclusiv taxa de curs, plata examinatorilor, precum și plata instructorilor externi care au susținut cursurile interne;

- Plăți efectuate pentru participanții la cursurile de FPC pentru transport și cazare;

- Costul forței de muncă al instructorilor interni și personalului propriu al centrului de pregătire, precum și al altor persoane implicate exclusiv sau parțial în coordonarea și susținerea cursurilor de FPC;

- Costul spațiului de pregătire (sălile de curs), al echipamentelor și materialelor didactice, inclusiv consumabilele folosite pentru cursurile de formare profesională continuă.

În plus, pentru participanți, la costul reieșit pentru stabilirea costului unitar s-au adăugat 5 lei/oră, reprezentând stimulente (ajutoare, premii) pentru cursanți pe perioada derulării cursului.

Nu sunt incluse cheltuielile cu managementul de proiect și cheltuielile indirecte.

În situația în care cursurile de inițiere, perfecționare sau specializare sunt subcontractate, fundamentarea costurilor aferente subcontractării se va realiza de asemenea, pe baza baremelor standard precizate mai sus. Costul unitar pentru cursurile de formare profesională de inițiere, perfecționare sau specializare este în proces de aprobare, astfel încât cuantumul și/sau componența acestuia pot suferi modificări.

2. Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

### **Finanţare nelegată de costuri**

Nu este cazul.

## **Valoarea minimă şi maximă eligibilă/nerambursabilă a unui proiect**

Valoarea maximă eligibilă a proiectului nu poate depăși alocarea apelului de proiecte, specificată în secțiunea 3.3.

Cursul de schimb care va fi utilizat pentru stabilirea valorii unui proiect este cursul Inforeuro aferent lunii ............, respectiv 1 euro = ............... lei.

Bugetul proiectului va fi exprimat DOAR în lei.

Cursul de schimb care va fi utilizat de beneficiar pentru întocmirea bugetului proiectului precum și pentru verificarea încadrării bugetului proiectului în valoarea maximă eligibilă admisibilă, este cursul InfoEuro aferent lunii ........................, disponibil la următoarea adresa: <https://commission.europa.eu/funding-tenders/procedures-guidelines-tenders/information> contractors-and-beneficiaries/exchange-rate-inforeuro\_ro.

## **Cuantumul cofinanțării acordate**

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului/partenerilor în conformitate cu capitolul 2.2 „Cofinanțarea proprie minimă a beneficiarului“ din Ghidul Solicitantului Condiții Generale PEO.

## **Durata proiectului**

Perioada de implementare a proiectului este de 60 de luni, dar nu poate depăși luna decembrie a anului 2029.

## **Alte cerințe de eligibilitate a proiectului**

Nu este cazul.

# **INDICATORI DE ETAPĂ**

Nu este cazul.

# **COMPLETAREA ŞI DEPUNEREA CERERII DE FINANŢARE**

## **Completarea formularului cererii**

Solicitantul are obligația de a completa cererea de finanțare cu toate informațiile necesare și de a anexa documentele justificative/documentele suport/anexele obligatorii prevăzute în Ghidul Solicitantului – Condiții Generale - PoIDS și în prezentul ghid, solicitantul fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Prin depunerea cererii de finanțare, solicitantul și partenerii acestuia (în cazul proiectelor implementate în parteneriat) înțeleg și își asumă respectarea regulilor privind completarea cererii de finanțare, a regulilor privind procesul de evaluare și selecție a cererilor de finanțare (inclusiv a procesului de soluționare a contestațiilor) și condițiile de acces la finanțare/contractare, a termenelor stabilite și/sau durata unor activități, așa după cum sunt prevăzute aceste reguli în prezentul ghid.

În ceea ce privește completarea secțiunii „Buget – domeniu de intervenție“ se va selecta din aplicația informatică MySMIS2021+:

* 158. Măsuri de facilitare a accesului egal și în timp util la servicii de calitate, sustenabile și la prețuri accesibile – reprezentând 90% din bugetul total eligibil al proiectului
* 154 Masuri pentru imbunătățirea accesului unor grupuri marginalizate, cum ar fi romii, la educație și locuri de munca și pentru promovarea incluziunii sociale a acestora“ – reprezentând 10% din bugetul total eligibil al proiectului.

## **Limba utilizată în completarea cererii de finanțare**

Cererea de finanțare precum și toate documentele atașate vor fi completate exclusiv în limba română.

## **Metodologia de justificare şi detaliere a bugetului cererii de finanţare**

În vederea completării bugetului este obligatorie definirea activităților și subactivităților, detalierea achizițiilor precum și selectarea sursei de cofinanțare proprie de la secțiunea “*Capacitate solicitant” din Cererea de finanțare*.

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

*Completarea formularului aferent cheltuielii*

Pentru acest pas este necesară completarea următoarelor câmpuri:

• Descrierea cheltuielii – in acest câmp se vor introduce informații privind denumirea cheltuielii, precum si descrierea tehnică a acesteia (ex: laptop, procesor .... GHZ, minim ... gb ram, etc). Pentru costurile salariale se recomanda ca in descrierea cheltuielii sa se precizeze numărul de ore de lucru pe zi, după caz, precum si numărul de zile sau luni pentru care va fi angajata fiecare persoana.

• Categorie – se va selecta din nomenclator categoria in care se încadrează cheltuiala

• Subcategorie – se va selecta din nomenclator subcategoria in care se încadrează cheltuiala

• Tip – se va selecta daca cheltuiala este directa sau indirecta;

• Achiziție – daca cheltuiala reprezintă o achiziție si aceasta a fost deja introdusa la secțiunea „Plan de Achiziții” in acest moment poate fi asociata cheltuielii.

• U.M. – unitatea de măsura (Pentru costurile salariale se recomanda ca unitatea de măsura sa fie ora)

• Cantitate – cantitatea necesara a fi folosita in cadrul subactivității

• Preț unitar fără tva

• Procent TVA – se va introduce procentul TVA aplicabil cheltuielii

• Nerambursabil – se calculează valoarea nerambursabila aferenta cheltuielii (in funcție de cofinanțarea stabilita prin ghidul solicitantului condiții specifice pentru apelul de proiecte).

• Justificare – va rugam sa justificați necesitatea efectuării cheltuielii, cantitatea si costul unitar.

Pentru justificarea costurilor detaliate in buget (excepție costurile indirecte care fac obiectul decontării prin mecanismul de costuri simplificate si costurile pentru care au fost stabilite plafoane) este obligatorie încărcarea in sistem de documente justificative. (studii de piață, analize de preț, etc).

Justificarea costurilor pentru resursa umană va fi făcută pe baza numărului de ore lucrate corelate cu activitatea desfășurată în cadrul proiectului.

În cazul in care exista cheltuieli de echipamente care vor fi folosite în cadrul mai multor activități/ subactivități, acestea vor fi alocate unei singure subactivități (se va evita spargerea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” activitatea/subactivitatea care este asociată cheltuielii.

.

## **Anexe şi documente obligatorii la depunerea cererii**

• Acord de parteneriat, încheiat între solicitant și parteneri;

• Notă justificativă privind analiza valorii adăugate a parteneriatului în ceea ce privește utilizarea eficientă a fondurilor;

• CV Manager de proiect și documente suport care atestă educația și experiența profesională specifică (în cazul în care solicitantul nu decide externalizarea totală a managementului de proiect);

• CV Coordonator proiect partener și documente suport care atestă educația și experiența profesională specifică;

• Documente care să demonstreze experiența relevantă în domeniul activităților desfășurate în proiect de solicitant/parteneri ;

* Adresa prin care s-a validat fișa de proiect.

## **Aspecte administrative privind depunerea cererii de finanțare**

Cererea de finanțare depusă de solicitant trebuie să respecte modelul cadru aprobat prin *ordin al ministrului investițiilor și proiectelor europene nr. 1777/2023 privind aprobarea conţinutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) şi (3), art. 7 alin. (1) şi art. 17 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare i digitalizare pentru gestionarea fondurilor europene aferente Politicii de coeziune 2021-2027* .

## **Anexele şi documente obligatorii la momentul contractării**

La momentul contractării se vor depune minim următoarele:

 Documente care atestă realitatea și conformitatea elementelor prezentate în cadrul Declarației unice

 Actele de înființare și de dobândire a personalității juridice

 Documentele statuare actualizate cu ultimele modificări( ex. act constitutiv, statut etc actualizate cu ultimele modificări)

 Extras actualizat din Registrul Asociațiilor și Fundațiilor sau certificat emis de Judecătorie sau Tribunal, care să ateste numărul de înregistrare al organizației și situația juridică a organizației

 Certificatul de atestare fiscala emis in conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora. Solicitantului/partenerului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni.

 Certificatul de atestare fiscală emis in conformitate cu prevederile Ordinului comun, al ministrului administrației și internelor și ministrului finanțelor publice nr.2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă in conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: "obligațiile de plată scadente nu depășesc 1/6 din totalul obligațiilor datorate in ultimul semestru încheiat".

 Împuternicire din partea consiliului director pentru persoana desemnată să semneze contractul de finanțare/documentele contractului, după caz

 Lista resurselor umane implicate in proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc, după caz), semnat de reprezentantul legal al solicitantului.

 CV-urile (in format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, in cazul in care acestea nu au fost încărcate in etapa de depunere a cererii de finanțare.

 Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, in cazul in care acestea nu au fost încărcate in etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”

 Declarație din partea solicitantului privind prevederile art.96 (1) din Legea 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei

 Declarație din partea solicitantului si a partenerilor privind evitarea dublei finanțări si utilizarea eficienta a fondurilor

 Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată

 Fișele de identificare financiară completate cu conturile deschise pe proiect

 Planul de monitorizare a proiectului – Anexa 2 la Contractul de finanțare Condiții Generale;

 Graficul cererilor de prefinanțare/plată/rambursare – Anexa 3 la Contractul de finanțare Condiții Generale.

De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări si utilizarea eficienta a fondurilor, se va transmite lista de achiziții a echipamentelor (mijloace fixe sau platforme, echipamente IT, etc) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul) cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație.

## **Renunţarea la cererea de finanţare**

Renunțarea la Cererea de finanțare anterior semnării Contractului de finanțare se realizează prin transmiterea de către solicitant, prin intermediul aplicației informatice MySMIS2021/SMIS2021+, a unei solicitări scrise.

Renunțarea la implementarea proiectului, ulterior semnării Contractului de finanțare se realizează în conformitate cu prevederile contractului de finanțare, după caz.

# **PROCESUL DE EVALUARE, SELECŢIE ŞI CONTRACTARE A PROIECTELOR**

## Principalele etape ale procesului de evaluare, selecţie şi contractare

Selecția proiectului se efectuează în conformitate cu prevederile prevăzute în Ghidul Solicitantului – Condiții generale PoIDS și a Metodologiei de verificare, evaluare și selecție a proiectelor în cadrul PoIDS 2021-2027.

Proiectele conforme din punct de vedere al criteriilor de depunere (dată, oră şi modalitate de depunere) vor fi verificate manual din punct de vedere a conformităţii administrative şi a eligibilităţii proiectului, solicitantului pe baza unei declarații unice și obligatorii stabilite prin Ghidul Solicitantului – Condiții Generale și anexată cererii de finanțare prin care solicitantul și partenerii confirmă îndeplinirea condițiilor de eligibilitate și a cerințelor de conformitate administrativă.

## **Conformitate administrativă - Declaraţia unică**

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice generată de sistemul informatic.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

În etapa de evaluare a conformității administrative și a eligibilității nu se pot solicita clarificări.

## **Etapa de evaluare preliminară**

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor ȋn cadrul Programului Incluziune și Demnitate Socială 2021 – 2027 și în conformitate cu criteriile și sub-criteriile de evaluare menționate în *Anexa nr.2 „Criterii de evaluare și selecție tehnică preliminară“ (ETFP)* la prezentul Ghid al Solicitantului Condiții Specifice.

Criteriile de evaluare preliminară a proiectului și a activităților sunt:

* Încadrarea proiectului propus spre finanțare în programul operațional;
* Respectarea criteriilor de eligibilitate a cheltuielilor;
* Includerea tuturor activităților obligatorii;
* Respectarea condițiilor de acces stabilite în ghidul Solicitantului – Condiții Specifice;

Cererile de finanțare care nu îndeplinesc criteriile eliminatorii vor fi respinse și nu vor fi incluse în etapa tehnică și financiară pentru a fi evaluate din punct de vedere calitativ.

## **Evaluarea tehnică şi financiară calitativă. Criterii de evaluare tehnică şi financiară**

Evaluarea tehnica si financiară se realizează în conformitate cu Metodologia de verificare, evaluare și selecție a proiectelor ȋn cadrul PoIDS 2021-2027 și în conformitate cu criteriile și sub-criteriile de evaluare menționate în Anexa nr. 3 „Criterii de evaluare tehnică și financiară calitativă” la prezentul Ghid al Solicitantului Condiții Specifice.

Criteriile de evaluare tehnică și financiară aplicabile prezentului apel de proiecte sunt*:*

* Relevanța – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Relevanță vor fi respinse;
* Eficacitate – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficacitate vor fi respinse;
* Eficiență - maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficiență vor fi respinse;
* Sustenabilitate – maxim 10 puncte, minim 7 puncte. Cererile de finanțare care obțin mai puțin de 7 de puncte la criteriul Sustenabilitate vor fi respinse.

.

## **Aplicarea pragului de calitate**

În cazul programelor cofinanțate din FSE+, pragul de calitate sub care proiectele depuse la finanțare sunt declarate respinse, este de minim 70% din punctajul maxim care poate fi acordat.

## **Aplicarea pragului de excelenţă**

Nu este cazul.

## **Notificarea rezultatului evaluării tehnice şi financiare**

Rezultatul evaluării tehnice şi financiare va fi comunicat conform prevederilor Metodologiei de verificare, evaluare şi selecție a proiectelor ȋn cadrul PoIDS 2021 – 2027.

## **Contestații**

Solicitantul poate depune contestație conform prevederilor Metodologiei de verificare, evaluare şi selecție a proiectelor ȋn cadrul PoIDS 2021 – 2027.

Cu privire la rezultatul evaluării tehnice și financiare, solicitantul, după caz, poate formula contestație pe cale administrativă în termen de 30 zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile *Legii contenciosului administrativ nr. 554/2004, cu modificările și completările ulterioare*.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PoIDS / OI/ OIR o poate dovedi cu confirmarea de transmitere electronică sau cu raportul de expediție prin fax, e-mail;

- sunt expediate de solicitant după termenul stipulat în notificările/ scrisorile/ deciziile de comunicare a rezultatelor verificării și evaluării.

Contestațiile trebuie să vizeze explicit criteriile din grila de evaluare. Vor fi reevaluate doar criteriile contestate.

Termenul maxim de soluționare a unei contestații este de 30 zile de la data înregistrării acesteia.

## **Contractarea proiectelor**

### **Verificarea îndeplinirii condițiilor de eligibilitate**

După finalizarea evaluării tehnice și financiare a cererilor de finanțare, autoritatea de management/organismul intermediar, după caz, demarează etapa de contractare.

Procesul de contractare se derulează în conformitate cu prevederile Ghidului Solicitantului Condiții Generale sub-capitolul „5.3 Contractare“.

### **Decizia de acordare/respingere a finanțării**

Decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management/organismului intermediar, după caz, și reprezentantul legal/persoanele împuternicite desemnate de solicitantul.

### **Definitivarea planului de monitorizare a proiectului**

În conformitate cu Ordinul ministrului investițiilor și proiectelor europene nr. 1777/2023, se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a contractului de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în decizia de finanțare, după caz.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

### **Semnarea contractului de finanțare/emiterea deciziei de finanțare**

Pentru cererile de finanțare selectate, autoritatea de management/organismul intermediar va proceda la încheierea contractului de finanțare. Contractul de finanțare, după caz, se generează de sistemul informatic MySMIS2021/SMIS2021+ și se semnează, numai în format electronic, de către reprezentantul legal/persoanele împuternicite ale AM/OI, după caz, și reprezentantul legal/persoanele împuternicite desemnate de solicitant/liderul de parteneriat în numele parteneriatului constituit.

# **ASPECTE PRIVIND CONFLICTUL DE INTERESE**

Se va avea în vedere respectarea prevederilor aplicabile din secțiunea relevantă din ***Ghidul Solicitantului Condiții Generale PoIDS.***

La conceperea cererii de finanțare precum și pe toată perioada implementării proiectului, solicitantul va trebui să respecte prevederile legale europene și naționale în vigoare referitoare la conflictul de interese și regimul incompatibilităților.

Solicitantul de finanțare nerambursabilă se obligă să întreprindă toate diligențele necesare pentru a evita orice conflict de interese, iar în cazul apariției riscului unei astfel de situații solicitantul trebuie să ia măsuri care să conducă la evitarea, respectiv stingerea lui și să informeze în scris AM PoIDS în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică solicitantul de a avea o atitudine obiectivă și imparțială sau care îi împiedică să execute activitățile prevăzute în cererea de finanțare într-o manieră obiectivă și imparțială, din motive referitoare la familie, viață personală, afinități politice sau naționale, interese economice sau orice alte interese. Interesele anterior menționate includ orice avantaj pentru persoana în cauză, soțul/soția sau o rudă ori un afin, până la gradul 2 inclusiv.

Această prevedere se aplică solicitantului, angajaților solicitantului și altor persoane juridice publice sau private, în cazul în care acestea sunt implicate în activități care pot fi încadrate în execuția, auditarea sau controlul bugetului Uniunii Europene, precum și angajaților AM PoIDS și persoanelor fizice sau juridice care desfășoară activități externalizate pentru AM PoIDS, implicați direct în procesul de evaluare/selecție/aprobare/control, după caz, a cererilor de finanțare, respectiv în procesul de verificare/autorizare/plată/control al cererilor de rambursare/plată.

În temeiul art. *61 alin.(3) din Regulamentul (UE, Euratom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii*, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului *„este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.*

În sensul aspectelor menționate mai sus, solicitantul se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

* Art. 61 din Regulamentul (UE, Euroatom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Capitolul II, Secțiunea a 2-a din *Reguli în materia conflictului de interese*, din *Ordonanța de urgență a Guvernului nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;*
* Titlul IV, Capitolul II din *Legea nr.161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare*, pentru beneficiarii care fac parte din categoria subiecților de drept public;
* Capitolul II, Secțiunea 4 din *Reguli de evitare a conflictului de interese* (art. 58-63) din *Legea nr. 98/2016 privind achizițiile publice, cu modificările și completările ulterioare.*

# **ASPECTE PRIVIND PRELUCRAREA DATELOR CU CARACTER PERSONAL**

Se va avea în vedere respectarea prevederilor aplicabile din secțiunea relevantă din ***Ghidul Solicitantului Condiții Generale PoIDS.***

Solicitantul are obligația respectării prevederilor *Regulamentului (UE) nr. 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor)*, prevederi transpuse în legislația națională prin *Legea nr.190/2018*, precum și prevederile *Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice),* transpusă în legislația națională prin *Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.*

Depunerea cererii de finanțare reprezintă un angajament ferm privind acordul solicitantului, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# **ASPECTE PRIVIND MONITORIZAREA TEHNICĂ ŞI RAPOARTELE DE PROGRES**

## **Rapoartele de progres**

Se vor respecta prevederile Capitolului VII – Implementarea și monitorizarea proiectului din *Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.*

## **Vizitele de monitorizare**

Se vor respecta prevederile Capitolului VII – Implementarea și monitorizarea proiectului din *Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.*

## 11.3. **Mecanismul specific indicatorilor de etapă. Planul de monitorizare**

Se vor respecta prevederile Capitolului VII – Implementarea și monitorizarea proiectului din *Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.*

Verificarea tehnică a proiectului se va realiza pe baza Rapoartelor Tehnice de Progres, transmise de către Beneficiar însoțite de documente suport care atestă derularea activităților, atingerea rezultatelor și a indicatorilor asumați prin Cererea de finanțare.

Descrierea și detalierea procesului tehnic de transmitere a Rapoartelor Tehnice de Progres și a documentelor suport va fi prezentată de către AM PoIDS prin publicarea Manualului Beneficiarului.

# **ASPECTE PRIVIND MANAGEMENTUL FINANCIAR**

## 12.1. **Mecanismul cererilor de prefinanţare**

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile *Ordonanței de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare*.

## 12.2. **Mecanismul cererilor de plată**

Se vor respecta prevederile *Ordonanței de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare*.

   12.3. **Mecanismul cererilor de rambursare**

Se vor respecta prevederile *Ordonanței de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare*.

## 12.4. **Graficul cererilor de prefinanţare/plată/rambursare**

Se vor respecta prevederile *Ordonanței de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare*.

## 12.5. **Vizitele la fața locului**

Se vor respecta prevederile *Ordonanței de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare*.

# **MODIFICAREA GHIDULUI SOLICITANTULUI**

## 13.1. **Aspectele care pot face obiectul modificărilor prevederilor ghidului solicitantului**

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspecte ce pot face obiectul modificărilor prevederilor prezentului Ghid al solicitantului condiții specifice:

* data limită de depunere a Cererilor de finanțare în aplicația MySMIS2021/SMIS2021+
* anexele la Ghidul Solicitantului Condiții Specifice
* alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului Condiții Specifice.

  13.2. **Condiţii privind aplicarea modificărilor pentru cererile de finanțare aflate în procesul de selecţie (condiţii tranzitorii)**

Modificarea datei limită de depunere a Cererilor de finanțare nu afectează Cererile de finanțare depuse, acestea urmând să fie incluse în procesul de evaluare după închiderea apelului.

Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii Cererii de finanțare.

# **ANEXE**

## **Anexa nr. 1.Declarație unică**

## **Anexa nr. 2.Criterii de evaluare și selecție tehnică și financiară preliminară**

## **Anexa nr. 3.Criterii de evaluare tehnică și financiară calitativă**

## **Anexa nr. 4.** **Declarația privind conformitatea cu prevederile Cartei drepturilor fundamentale ale Uniunii Europene**

## **Anexa nr. 5. Declarație privind respectarea Convenției Națiunilor Unite privind drepturile persoanelor cu dizabilități**

## **Anexa nr.6.** **Contract de finanțare Condiții Specifice**

## **Anexa nr.7. Declarație privind asigurarea sustenabilității structurilor create în cadrul proiectului**

1. https://ana.gov.ro/wp-content/uploads/2023/02/sinteza\_RN\_2022.pdf [↑](#footnote-ref-1)
2. Studiul naţional în şcoli privind consumul de tutun, alcool şi droguri (ESPAD), derulat la nivel internațional din 4 în 4 ani, începând cu anul 1995 [↑](#footnote-ref-2)
3. Raportul Naţional privind situaţia drogurilor 2022, https://ana.gov.ro/wp-content/uploads/2023/02/RN\_2022.pdf [↑](#footnote-ref-3)
4. Rapoartele naționale privind situația drogurilor în România 2014-2020.Disponibile la http://ana.gov.ro/rapoarte-si-studii/ [↑](#footnote-ref-4)
5. Raport Național privind situația drogurilor în România 2020. Disponibil la: http://ana.gov.ro/wp-content/uploads/2021/01/RN\_2020\_final.pdf [↑](#footnote-ref-5)
6. Raportul Naţional privind situaţia drogurilor 2022, https://ana.gov.ro/wp-content/uploads/2023/02/RN\_2022.pdf [↑](#footnote-ref-6)
7. Disponibil la adresa: <https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf> [↑](#footnote-ref-7)
8. Disponibil la adresa: <https://mfe.gov.ro/wp-content/uploads/2020/12/8e64ffffdfaf73a0d3027d85a9746b93.pdf> [↑](#footnote-ref-8)